als_Latn dik_Latn sag_Latn
Si të fitoj besimin e prindërve?
Ja ç’mund të bësh
Mendo pak: Në përgjithësi, a lë vend sjellja jote që prindërit të mos të besojnë?
Për shembull, apostulli Pavël shkroi: «
Duam të sillemi me ndershmëri në çdo gjë.» (Hebrenjve 13:18) Pyet veten: ‘A jam treguar i ndershëm me prindërit kur u kam thënë se ku po shkoj dhe çfarë do të bëj?
Lori
«
Shkëmbeja e-maile fshehurazi me një djalë që më pëlqente. Prindërit e morën vesh dhe më thanë të mos e bëja më. U premtova, por nuk e mbajta. Kjo punë vazhdoi një vit. Unë i shkruaja, prindërit e zbulonin, unë kërkoja falje dhe premtoja se nuk do ta bëja më, por vazhdoja. Arriti deri aty sa prindërit nuk kishin më besim tek unë për asgjë.»
Si mendon, pse prindërit nuk kishin besim te Lori?
Po të ishe prind i Lorit, çfarë do të bëje dhe pse?
Si mund të ishte treguar më e përgjegjshme Lori pasi prindërit i folën herën e parë?
Belinda
«
Prindërit nuk kishin besim tek unë kur vinte puna te djemtë, por tani e kuptoj pse. Flirtoja me disa djem që ishin dy vjet më të mëdhenj se unë. Kaloja orë të tëra në telefon me ta dhe, kur mblidheshim, flisja pothuajse vetëm me ta. Prindërit ma morën telefonin për një muaj dhe nuk më linin të shkoja në vendet ku do të ishin edhe ata djem.»
Po të ishe prind i Belindës, çfarë do të bëje dhe pse?
A mendon se ishin të arsyeshme kufizimet që i vunë prindërit Belindës? Nëse po, pse?
Çfarë mund të kishte bërë Belinda për të rifituar besimin e prindërve?
Si ta rifitosh besimin?
Ja çfarë mund të bësh
Së pari, përcakto në ç’fushë e kanë humbur disi besimin te ti.
Respektimi i orarit të kthimit në shtëpi
Mbajtja e premtimeve
Korrektësia në orar
Përdorimi i parave me mençuri
Kryerja e punëve të shtëpisë
Të zgjohesh pa pritur që prindërit të të thonë disa herë
Mbajtja e dhomës pastër
Të thuash të vërtetën
Të përdorësh telefonin ose kompjuterin me ekuilibër
Të pranosh gabimet dhe të kërkosh falje
Të tjera
Së dyti, merr një vendim. Vendos një synim që të tregosh se je i besueshëm në fushat që përcaktove. Ndiq këshillën e Biblës: «
Flakni tej personalitetin e vjetër, që ishte në përputhje me mënyrën e mëparshme të sjelljes suaj.» (Efesianëve 4:22) Me kalimin e kohës, të gjithë—edhe prindërit e tu—do ta vërejnë përparimin tënd.—1 Timoteut 4:15.
Së treti, fol me prindërit për vendimin tënd. Në vend që të ankohesh duke thënë se ata duhet të kenë më tepër besim, pyeti me respekt çfarë mendojnë se duhet të bësh që t’ua fitosh besimin.
Kujdes: Mos prit që prindërit të bëjnë lëshime menjëherë. Pa dyshim, ata do të duan të sigurohen që ti do t’i mbash premtimet. Përdore këtë mundësi që të tregosh se je i besueshëm. Me kalimin e kohës, prindërit do të të besojnë më tepër dhe do të të japin më shumë liri. Kështu ndodhi me Belindën, që u citua më sipër: «Është ku e ku më e vështirë ta fitosh besimin sesa ta humbësh»,—thotë ajo. Më tej shton: «Tani po fitoj besimin e prindërve dhe ndihem mjaft mirë.»
Përfundimi: Sa më i besueshëm të jesh, aq më tepër do të kenë besim te ti.
Mëso më shumë
ZGJOHUNI!
Pse prindërit e mi vënë kaq shumë rregulla?
A ndihesh i mbytur me rregullat që kanë vënë prindërit? Mëso si t’ua shprehësh ndjenjat atyre.
als_Latn als_Latn als_Latn als_Latn als_Latn yor_Latn unk als_Latn als_Latn als_Latn als_Latn vie_Latn unk als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn